ddrg/super_eurlex huggingface dataset:
(20)

Efter fremlæggelsen af oplysninger hævdede nogle interesserede parter, at indførelsen af foranstaltninger ville være i strid med Unionens interesser. Kommissionen mindede om, at Unionens interesser med hensyn til indførelsen af foranstaltninger allerede blev behørigt analyseret i antidumpingproceduren (navnlig betragtning 213 til 236 i gennemførelsesforordning (EU) 2021/1930, idet den konkluderede, at der ikke var nogen overbevisende grunde til, at det ikke var i Unionens interesse at indføre foranstaltninger over for importen af birke-krydsfiner med oprindelse i Rusland). Der mindes endvidere om, at analysen af Unionens interesser i henhold til grundforordningens artikel 14, stk. 4, kun bliver relevant, hvis EU-erhvervsgrenen ikke længere forvoldes skade, og skaden sandsynligvis ikke vil blive genoptaget som følge af suspensionen. Da analysen af udviklingen efter UP konkluderede, at EU-erhvervsgrenen stadig var blevet forvoldt skade, og at betingelserne for suspension derfor ikke var opfyldt, fandt Kommissionen det ikke nødvendigt at vurdere Unionens interesser i henhold til grundforordningens artikel 14, stk. 4.
(4)

Frankrig fandt, at Belgiens fastlæggelse af de fysiske farer ved produkterne i familien af biocidholdige produkter for så vidt angår egenskaben »oxiderende væsker«, som er anført i udkastet til resumé af det biocidholdige produkts egenskaber (SPC) (»resuméet«) i henhold til artikel 22, stk. 2, litra i), i forordning (EU) nr. 528/2012, ikke var korrekt. Belgien anførte, at specifikke koncentrationsgrænser for hydrogenperoxid, jf. del 3, tabel 3, i bilag VI til Europa-Parlamentets og Rådets forordning (EF) nr. 1272/2008 (2), var blevet taget i betragtning ved bestemmelsen af de oxiderende egenskaber ved familien af biocidholdige produkter, og at den nedre grænse, nemlig 50 %, ikke blev overskredet af nogen af produkterne i familien af biocidholdige produkter. Belgien konkluderede derfor, at produkterne ikke skulle klassificeres for så vidt angår denne egenskab.
(7)

I henhold til artikel 55, stk. 2, i forordning (EU) nr. 528/2012 kan de kompetente myndigheder for en periode på højst tre år tillade et biocidholdigt produkt, der indeholder et nyt aktivstof, forudsat at dossiererne er blevet vurderet i overensstemmelse med artikel 8 i nævnte forordning, den kompetente vurderingsmyndighed har forelagt en anbefaling om at godkende det nye aktivstof, og hvis de kompetente myndigheder, der modtog ansøgningen om midlertidig godkendelse, finder, at det biocidholdige produkt forventes at opfylde kravene i artikel 19, stk. 1, litra b), c) og d), i nævnte forordning under hensyntagen til de faktorer, der er fastsat i nævnte forordnings artikel 19, stk. 2.
(5)

Målet for protokollen er at give Unionen og Cookøernes regering mulighed for at fortsætte samarbejdet om at fremme en bæredygtig fiskeripolitik og en ansvarlig udnyttelse af fiskeressourcerne i Cookøernes fiskerifarvande i overensstemmelse med det i EU-retten anerkendte mål om bevarelse af havets biologiske ressourcer samt at gøre det muligt for EU-fartøjer at fiske i disse farvande.
(9)

I sin vurdering konkluderede Det Forenede Kongerige, at de særlige omstændigheder, der er omhandlet i handels- og samarbejdsaftalens artikel 552, stk. 10, varer ved, under henvisning til den særlige situation, som Det Forenede Kongerige står over for med hensyn til at skulle omdanne PNR-behandlingssystemer, der er konfigureret med henblik på overholdelse af EU-retten som medlemsstat, til et system, der er konfigureret med henblik på at opfylde handels- og samarbejdsaftalens krav med hensyn til international videregivelse af PNR-oplysninger fra Unionen til tredjelande. Det Forenede Kongerige beskrev sine bestræbelser på at omdanne sine PNR-behandlingssystemer til systemer, som ville gøre det muligt at slette PNR-oplysninger i overensstemmelse med handels- og samarbejdsaftalens artikel 552, stk. 4. Det Forenede Kongerige anførte, at det var ved at gennemføre en analyse af de retlige, tekniske og operationelle krav, herunder både funktionelle og ikkefunktionelle krav, med henblik på at sikre, at Det Forenede Kongeriges PNR-behandlingssystemer vil være i overensstemmelse med handels- og samarbejdsaftalens artikel 552, stk. 4. I overensstemmelse med handels- og samarbejdsaftalens artikel 552, stk. 13, behandlede Specialudvalget om Retshåndhævelse og Retligt Samarbejde Det Forenede Kongeriges vurdering den 19. oktober 2021.
(2)

På det 36. møde i forvaltningsorganet for konventionen om grænseoverskridende luftforurening over store afstande (»konventionen«) opfordrede parterne i konventionen Unionen og dens medlemsstater til at foreslå en metode for tilpasning af Unionens emissionslofter i tabel 1 i bilag II til den oprindelige Göteborgprotokol, der blev vedtaget i 1999, for at tage højde for ændringer i Unionens medlemssammensætning.
Unionen bør tilkendegive, at Kommissionen har forpligtet sig til at analysere betydningen af overholdelseskomitéens konklusioner, vurdere de muligheder, der er til rådighed, afslutte og offentliggøre vurderingen og, hvis det er hensigtsmæssigt, foreslå foranstaltninger til at løse det problem, som overholdelseskomitéen har påpeget, inden for de frister, der er angivet i erklæringen, og under hensyntagen til EU-rettens regler om statsstøtte. Unionen bør derfor anerkende overholdelseskomitéens konklusioner i sag ACCC/C/2015/128 og foreslå, at mødet mellem parterne udsætter vedtagelsen af en holdning til disse konklusioner til det næste møde mellem parterne, frem for at konklusionerne godkendes. Hvis Unionens holdning om at anerkende overholdelseskomitéens konklusioner i sag ACCC/C/2015/128 ikke accepteres af de andre parter i Århuskonventionen, bør Unionen foreslå, at der træffes særskilt afgørelse om den del af afgørelse VII/8f, der vedrører sag ACCC/C/2015/128, og Unionen bør afvise vedtagelsen af den del af afgørelse VII/8f med henblik på at udsætte beslutningstagningen om disse konklusioner fra overholdelseskomitéen. Hvis det ikke er muligt at træffe særskilt afgørelse om denne del af afgørelse VII/8f, bør Unionen, når den har udtømt alle muligheder med henblik herpå og som en sidste udvej, indtage den holdning, at vedtagelsen af afgørelse VII/8f i sin helhed udsættes til det næste møde mellem parterne.
4.2.

Afvigelser fra de data, der er rapporteret for de tidligere år. Væsentlige ændringer af den beregningsmetode, der er anvendt for det aktuelle referenceår, sammenlignet med den metode, der er anvendt for tidligere referenceår, hvis der er nogen (især retrospektive revisioner, deres karakteristika og om der skal markeres et brud på serien for et bestemt år). Indsæt ekstra rækker efter behov.
(3)

I et bilag findes der yderligere oplysninger om emnet, målene og baggrunden for initiativet. Deraf fremgår, at initiativtagerne opfordrer Kommissionen til at iværksætte afgiftslempelser for økologiske, bæredygtigt producerede og miljøvenlige produkter i Europa, således at alle medlemsstater aktivt kan støtte klima- og miljøbeskyttelse. Det anføres endvidere, at moms er et tilgængeligt finanspolitisk redskab for alle regeringer i Unionen, og at et tilsvarende EU-krav skal gennemføres af medlemsstaterne. Det foreslås, at Kommissionen kan anvende den fleksibilitet i momssatserne, som Økofinrådet nåede til enighed om i sommeren 2021, som grundlag for grøn moms.
(4)

Rådet blev enigt om at revidere ERAC's mandat med henblik på at afspejle styringen af det nye EFR og begrænse medlemskab af ERAC til repræsentanter fra medlemsstaterne og fra Kommissionen med et højt ledelsesansvarsniveau for så vidt angår FoI-politikker. Rådet anerkendte også merværdien af, at sådanne repræsentanter for medlemsstaterne og for Kommissionen i fællesskab leder ERAC.
Artikel 2

Gældende undtagelser og begrænsninger

2. Hvis udøvelsen af de rettigheder og forpligtelser, der er fastsat i artikel 14-17, 19, 20 og 35 i forordning (EU) 2018/1725, i forbindelse med Kommissionens behandling af personoplysninger vil kunne underminere formålet med at levere IT-sikkerhedsaktiviteter og -tjenester, bl.a. ved at afsløre Kommissionens undersøgelsesværktøjer, sårbarheder og metoder, eller vil kunne skade andre registreredes rettigheder, frihedsrettigheder og sikkerhed, navnlig behandlingen af personoplysninger med henblik på at:

3. Uden at det berører artikel 3-7, kan Kommissionen begrænse de rettigheder og forpligtelser, der er omhandlet i denne artikels stk. 2:

a) hvis udøvelsen af disse rettigheder og forpligtelser med hensyn til personoplysninger, der er indhentet fra en anden EU-institution eller et andet EU-organ, -agentur eller -kontor, kan begrænses af denne anden EU-institution eller dette andet EU-organ, -agentur eller -kontor på grundlag af de retsakter, der er omhandlet i artikel 25 i forordning (EU) 2018/1725, eller i henhold til kapitel IX i nævnte forordning, i overensstemmelse med Europa-Parlamentets og Rådets forordning (EU) 2016/794 (4) eller i overensstemmelse med Rådets forordning (EU) 2017/1939 (5)

b) hvis udøvelsen af disse rettigheder og forpligtelser med hensyn til personoplysninger indhentet fra en medlemsstats kompetente myndighed kan begrænses af denne medlemsstats kompetente myndigheder på grundlag af lovgivningsmæssige foranstaltninger, jf. artikel 23 i Europa-Parlamentets og Rådets forordning (EU) 2016/679 (6), eller på grundlag af nationale foranstaltninger til gennemførelse af artikel 13, stk. 3, artikel 15, stk. 3, eller artikel 16, stk. 3, i Europa-Parlamentets og Rådets direktiv (EU) 2016/680 (7)

c) hvis udøvelsen af disse rettigheder og forpligtelser vil underminere Kommissionens samarbejde med tredjelande eller internationale organisationer om fælles cybersikkerhedstrusler.

Inden Kommissionen anvender begrænsninger i de tilfælde, der er anført i første afsnit, litra a) og b), hører den de relevante EU-institutioner, EU-organer, EU-agenturer, EU-kontorer eller kompetente myndigheder i medlemsstaterne om de mulige grunde til at pålægge begrænsninger og om nødvendigheden og proportionaliteten af de pågældende begrænsninger, medmindre dette vil underminere Kommissionens aktiviteter, og medmindre det er klart for den, at der er retsgrundlag for at anvende en begrænsning i en af de retsakter, der henvises til i de pågældende litraer, eller at en sådan høring vil bringe formålet med dens aktiviteter i henhold til afgørelse (EU, Euratom) 2017/46 i fare.

Første afsnit, litra c), finder ikke anvendelse, hvis den registreredes interesser eller grundlæggende rettigheder og frihedsrettigheder går forud for Kommissionens interesse i at samarbejde med tredjelande eller internationale organisationer.
(16)

I sin beslutning af 10. februar 2021 om covid-19's indvirkning på unge og på sport og idræt (14) understregede Europa-Parlamentet den særligt akutte indvirkning, som covid-19-pandemien har haft på unge, der hverken er i beskæftigelse eller under uddannelse, og fremhævede behovet for at håndtere de problemer, som unge fra sårbare grupper, herunder unge med handicap, står over for. Det fremhævede også, at arbejdsløsheden og fattigdommen blandt unge er steget støt siden udbruddet af covid-19-pandemien, og opfordrede indtrængende Kommissionen og medlemsstaterne til at træffe alle nødvendige foranstaltninger for at modvirke de katastrofale følger for ungdomsbeskæftigelsen. Det mindede også om den vigtige rolle, som frivilligt arbejde spiller for udviklingen af livs- og arbejdsfærdigheder hos unge, og gav udtryk for, at Det Europæiske Solidaritetskorps, der blev oprettet ved Europa-Parlamentets og Rådets forordning (EU) 2021/888 (15), kan hjælpe unge med at udvide deres muligheder ud over deres lokale virkelighed.
(1)

Den Europæiske Fond for Tilpasning til Globaliseringen for Afskedigede Arbejdstagere (EGF) har til formål at udvise solidaritet og fremme anstændig og varig beskæftigelse i Unionen ved at yde støtte til arbejdstagere, der er blevet afskediget, og selvstændige, hvis aktivitet er ophørt som følge af større omstruktureringer, og hjælpe disse med at vende tilbage til anstændig og varig beskæftigelse så hurtigt som muligt.
(31)

Målet for denne afgørelse er Unionens deltagelse i metrologipartnerskabet med henblik på at støtte dens generelle mål. Kravene til metrologi er af en sådan størrelsesorden og kompleksitet, at der er behov for investeringer, der rækker ud over de centrale forskningsbudgetter for de nationale metrologiinstitutter og udpegede institutter. Den ekspertise, der kræves til forskning og udvikling af banebrydende metrologiløsninger, er spredt over nationale grænser og kan derfor ikke opnås på nationalt plan. Målene for denne afgørelse kan ikke i tilstrækkelig grad opfyldes af medlemsstaterne, men kan ved at integrere den nationale indsats i en konsekvent EU-strategi, ved at samle fragmenterede nationale forsknings- og innovationsprogrammer, ved at bidrage til at udarbejde fælles forsknings- og finansieringsstrategier på tværs af nationale grænser og ved at opnå den kritiske masse af aktører og investeringer bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne afgørelse ikke videre, end hvad der er nødvendigt for at nå dette mål.
(2)

I artikel 6, stk. 3, i forordning (EU, Euratom) nr. 1141/2014 fastsættes, at direktøren for Myndigheden for Europæiske Politiske Partier og Europæiske Politiske Fonde udnævnes af Europa-Parlamentet, Rådet og Kommissionen i fællesskab for en femårs periode, der ikke kan forlænges, på grundlag af et stillingsopslag og efterfølgende forslag fra et udvælgelsesudvalg bestående af generalsekretærerne for disse institutioner —
(5)

For at minimere den tid, som det tager at mobilisere EGF-midlerne, bør denne afgørelse anvendes fra datoen for dens vedtagelse —
(2)

Fonden må ikke overstige de lofter, der er fastsat i artikel 9 i Rådets forordning (EU, Euratom) 2020/2093 (3). Det maksimale beløb, som fonden kan anvende af 2021-bevillingen frem til den 1. september 2021, er på 477 543 750 EUR, jf. nævnte forordnings artikel 9, stk. 2, og 4. I overensstemmelse med artikel 4a, stk. 4, i forordning (EF) nr. 2012/2002 er et beløb på 50 000 000 EUR allerede opført i det almindelige budget for regnskabsåret 2021 (i forpligtelser og betalinger) med henblik på udbetaling af forskud. Desuden var et beløb på 47 981 598 EUR af 2020-bevillingen ikke udnyttet ved årets udgang og blev fremført til 2021. Derfor er det maksimale beløb, der på nuværende tidspunkt af 2021 er til rådighed under Solidaritetsfonden, på 525 525 348 EUR, hvilket er nok til at dække behovene under denne afgørelse.
6)

For at minimere den tid, som det tager at mobilisere EGF-midlerne, bør denne afgørelse anvendes fra datoen for dens vedtagelse —
(1)

Den Europæiske Unions Solidaritetsfond (»fonden«) har til formål at gøre det muligt for Unionen at reagere hurtigt, effektivt og smidigt på katastrofesituationer for at udvise solidaritet med befolkningen i regioner, der rammes af større eller regionale naturkatastrofer eller større folkesundhedskriser.
(3)

Fondens bestyrelse (»bestyrelsen«) har besluttet at indgive en anmodning til generalforsamlingen om godkendelse af, at fondens autoriserede kapital forhøjes med 2 870 000 000 EUR gennem udstedelse af 2 870 nye aktier, og godkendelse af bestemmelserne, herunder om indbetaling, for en sådan kapitalforhøjelse. Hvis kapitalforhøjelsen godkendes, vil hver ny aktie have en nominel værdi på 1 000 000 EUR, og for hver tegnet aktie indbetales 20 % af den nominelle værdi. Det vil være muligt for generalforsamlingen at kræve indbetaling af de resterende 80 % på de vilkår, der er fastsat i artikel 7, stk. 3, i fondens vedtægter. Alle aktier, hvad enten der er tale om eksisterende eller nyudstedte, vil have samme værdi og give samme rettigheder i alle henseender.
Artikel 3

Kriterier for vedtagelse af EU-passérsedler på delegeret eller videredelegeret grundlag

2. Udstedelsen af en EU-passérseddel til et familiemedlem til en ansat i ECB eller en korttidsansat i ECB er kun muligt under ekstraordinære omstændigheder og udelukkende hvis det er i Unionens interesse. I tilfælde af et langvarigt ophold uden for Unionen, herunder langvarig udstationering, tildeles EU-passérsedlen med det ene formål at sikre, at tjenesten kan udføres på en sikker og korrekt måde, når ekstraordinære omstændigheder og den manglende mulighed for at anvende nationalt pas eller rejselegitimation begrunder det, navnlig hvis det kræves i forbindelse med rejse, behørig underretning og residens i et tredjeland. Gyldighedsperioden for en EU-passérseddel, som indehaves af et familiemedlem, må aldrig overstige gyldighedsperioden for den EU-passérseddel, som indehaves af den ansatte eller den korttidsansatte.
(7)

I henhold til artikel 142 i tiltrædelsesakten skal det samlede støttebeløb, der ydes, være tilstrækkelig til at opretholde landbrugsaktiviteterne i Finlands nordlige områder, men må ikke føre til, at den samlede støtte ligger over støtteniveauet i en referenceperiode forud for tiltrædelsen. Der bør derfor tages højde for indkomststøtte under den fælles landbrugspolitik ved fastsættelsen af den maksimalt tilladte støtte i henhold til nævnte artikel. På grundlag af data fra 2020 bør det maksimale årlige støttebeløb derfor fastsættes til 574,5 mio. EUR beregnet som et gennemsnit over en seksårsperiode fra den 1. januar 2022 til den 31. december 2027.
(3)

De anmodende medlemsstaters import inden for rammerne af afgørelse (EU) 2020/491 har bidraget til, at de statslige organisationer eller organisationer, der er godkendt af de kompetente myndigheder i medlemsstaterne, har kunnet få adgang til nødvendige lægemidler og nødvendigt medicinsk udstyr og personlige værnemidler, som der er mangel på. Handelsstatistikkerne for sådanne varer viser, at den dermed forbundne import er faldende, men fortsat er betydelig og svinger i takt med efterspørgslen efter varer, der er nødvendige for at bekæmpe covid-19-pandemien. Trods den igangværende vaccination i medlemsstaterne og en række foranstaltninger, der er truffet for at forhindre spredningen af virusset, udgør antallet af covid-19-infektioner i medlemsstaterne stadig en risiko for folkesundheden. Da der i medlemsstaterne stadig rapporteres om mangel på varer, der er nødvendige for at bekæmpe covid-19-pandemien, er det nødvendigt at indrømme fritagelse for importafgifter ved import af varer til de formål, der er omhandlet i artikel 74 i forordning (EF) nr. 1186/2009, og momsfritagelse ved import af varer til de formål, der er omhandlet i artikel 51 i direktiv 2009/132/EF.
(6)

Med dette initiativ opfordrer initiativtagergruppen Kommissionen til at stille et forslag om indførelsen af en ny grundlæggende rettighed, der skal etablere et »system med direkte demokrati« på Unionens institutionsniveau, hvor borgere kan træffe beslutninger »på en sammenhængende måde«, »om forhold af fælles eller offentlig interesse« og derved sammen udøve »folkets suverænitet«. Ifølge initiativtagergruppen skal dette opnås enten 1) »af EU selv«, 2) ved at give »bemyndigelse til« udviklingen af målene for og af private repræsentanter for EVE-initiativet og -projektet eller 3) »i forbindelse med EVE-projektet«. Initiativtagergruppen gør det tydeligt, at et sådan forslag indebærer ændringer i traktaterne, men at det er dens opfattelse, at forordning (EU) 2019/788 giver mulighed for, at borgerinitiativer anmoder Kommissionen om at stille et sådan forslag. Under mulighed 2) og 3) foreslår initiativtagergruppen, at Kommissionen »giver bemyndigelse til« et privat projekt (EVE-projekt), som har til formål at bidrage til etableringen af den nye grundlæggende rettighed. De andre mål, der redegøres for i det medfølgende dokument, tjener alle det overordnede mål om at indføre denne nye rettighed.
»(4)

Republikken Korea meddelte også Kommissionen, at der på nuværende tidspunkt ingen covid-19-relaterede rejserestriktioner gælder for indrejse og ophold i Republikken Korea. Skulle det blive nødvendigt at genindføre rejserestriktioner, bekræfter Republikken Korea, at landet accepterer vaccinations- og testcertifikater, der udstedes af medlemsstaterne og EØS-lande i overensstemmelse med forordning (EU) 2021/953. Med hensyn til vaccinationscertifikaterne meddelte Republikken Korea Kommissionen, at certifikater for vacciner, der er godkendt i hele EU, kun vil blive accepteret, hvis vaccinen har afsluttet WHO's procedure for optagelse på listen over vacciner til anvendelse i nødsituationer. For så vidt angår anerkendelse af navnlig restitutionscertifikater bekræfter Korea, at i tilfælde af behov for at genindføre rejserestriktioner vil landet ikke anerkende dem.«
Berigtigelse til Kommissionens gennemførelsesafgørelse (EU) 2022/523 af 31. marts 2022 om ændring af gennemførelsesafgørelse (EU, Euratom) 2018/194 for så vidt angår opkrævningsomkostninger og modeller for regnskabsopgørelser for fordringer på traditionelle egne indtægter og formularen til indberetning af uinddrivelige fordringer

( Den Europæiske Unions Tidende L 104 of 1. april 2022 )

Side 158, bilag III læses fodnotenummeret således:

I stedet for:

»(4)«

læses:

»(3)«

Side 158, Bilag II læses fodnotenumrene således:

I stedet for:

»(5) (6)«

læses:
Artikel 11

Afgørelser

1. Underudvalget har beføjelse til at vedtage afgørelser i de i aftalens artikel 240, stk. 3, nævnte tilfælde. Underudvalget skal ved enstemmighed vedtage afgørelser i de i aftalens artikel 240, stk. 2, nævnte tilfælde. Afgørelserne er bindende for parterne, der træffer passende foranstaltninger for at gennemføre dem.

3. Underudvalget kan træffe afgørelser eller vedtage rapporter ved skriftlig procedure efter aftale mellem parterne, efter at disse har gennemført deres respektive interne procedurer. En skriftlig procedure består af udveksling af noter mellem sekretærerne, der handler med parternes samtykke. Til dette formål rundsendes forslagets ordlyd, jf. artikel 7, inden for en frist på mindst 21 kalenderdage, og eventuelle forbehold eller ændringer skal tilkendegives inden for denne frist. Underudvalgets formand kan efter rådføring med parterne afkorte denne frist for at tage hensyn til særlige omstændigheder. Udkast til afgørelser anses for at være vedtaget, når den anden part giver udtryk for sin tilslutning, og optages i mødereferatet for Underudvalgets møde.
(4)

Det Forenede Kongerige har fremlagt tilstrækkelig dokumentation for, at det officielle tilsyn med dette bestrålingsanlæg garanterer, at kravene i artikel 7 i direktiv 1999/2/EF overholdes.